### 10.    Orientering om status vedrørende Infrastrukturplan

**Åbent**

Sagsnr.: 326-2018-34938       J.nr.: 05.00.00           Dokumentnr.:
326-2019-229251

**Sagstype**

Orientering.

**Resume og sagens baggrund**

På
investeringsoversigten for 2019 er der afsat et rådighedsbeløb på 0,6 mio. kr.
til en Infrastrukturplan for [adresse]. Rådighedsbeløbet er frigivet den
27. februar 2019. Infrastrukturplanens delelementer vil løbende blive forelagt Teknik-
og Miljøudvalget. Den samlede endelige infrastrukturplan fremlægges for
Kommunalbestyrelsen.

**Indstillinger**

Chefen for Vej- Ejendom og Affald indstiller, at
orienteringen tages til efterretning.

**Behandling**

Teknik- og Miljøudvalget.

**Sagsfremstilling**

[adresse] er i en væsentlig udvikling, der ændrer byens
struktur, som følge af udbygning af erhvervsområder, nye boligområder, [adresse]
Havnepark, ny vej ved [adresse], [adresse] og ny station ved
[adresse], kommende motorvejsudbygning med mere.

Trafikplanlægningen har siden 2010 i hovedtræk taget
udgangspunkt i scenarie 2 i ”Forslag til trafikplan for Kalundborg bymidte”.
Placering af knudepunkter, udbygningsplaner og udvikling af infrastruktur
ændrer byen, og trafikplanlægningen skal forudse og facilitere dette, som en
drivende kraft i byens udvikling.

I infrastrukturplanen gives et overblik over den
igangværende udvikling og sammenhænge i byen. Der ses på både fremkommelighed
af biltrafik, erhvervstrafik, offentlig transport, gang- og cykelstiforbindelser,
parkeringsmuligheder, byfortætning og byomdannelse. Desuden kan der arbejdes
med synergi eller differentiering mellem funktioner og lokaliteter samt
synlighed, tilgængelighed, tryghed og sikkerhed. Planen skal give
kommunalbestyrelsen et kvalificeret afsæt for at prioritere nye sammenhængende
infrastrukturprojekter.

Planens fysiske afgrænsning er vist i Bilag 1.

Status på processen

I infrastrukturplanen indgår en række data som grundlag for
udpegning af problematikker, udviklingstendenser, knudepunkter med mere:

·
Der
er foretaget en opdateret parkeringsanalyse for Kalundborg bymidte.

·
Den
digitale flow-trafikmodel er blevet kalibreret ud fra nyere trafiktællinger
samt forventninger til byens udbygning. Modellen tilføres mulighed for at vise
myldretid.

·
Arbejdet
med øvrige analyser pågår.

·
Arbejdet
med værktøj til koordinering og overblik mellem infrastruktur, planer og
projekter er igangsat.

Der udarbejdes analysekort til belysning af alle
trafikantformer. Når analysekortene er klar, foreslås det at inddrage
Dialogforum for Trafiksikkerhed samt større virksomheder for at sikre, at behov
og problematikker er afdækket. Inddragelsesprocesserne i forhold til borgere og
virksomheder foreslås drøftet i Teknik- og Miljøudvalget i januar.

Herefter bedes om rådgiverbidrag til hvilke faktorer i byens
struktur, der kan optimeres, og der udarbejdes scenarier for hovedfærdselsårer
for alle trafikanttyper. For alle vejklasser fastsættes mål for
belysningsniveau, vejopbygning, faciliteter med mere. Ændret struktur i
knudepunkter og færdselsårer kan give behov for tilretning af
parkeringsfaciliteter. Disse delprodukter foreslås drøftet nærmere i Teknik
& Miljøudvalget inden udformning af den endelige infrastrukturplan.
Infrastrukturplanen foreslås suppleret med et projektkatalog og eventuelt et
forslag til handleplan. Oversigt over proces og produkt vedlægges som Bilag 2.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - Projektafgrænsning - omtrentlig | 326-2019-243298 |
| Bilag 2 - Proces og produkt | 326-2019-241834 |